Sporazum v Obliki izmenjave Pisem

o spremembi člena 7 Priloge 6 k Dodatnemu protokolu, priloženemu k Sporazumu o pridružitvi med Evropsko gospodarsko skupnostjo in Turčijo

Bruselj, …

Spoštovani,

v času pogajanj, ki so potekala 22. maja 1973, sta se pogodbenici Sporazuma o pridružitvi med Evropsko gospodarsko skupnostjo in Turčijo dogovorili, da besedilo, priloženo temu pismu, nadomesti besedilo iz člena 7 Priloge 6 k Dodatnemu protokolu, priloženemu k navedenemu sporazumu.

Dogovorjeno je bilo, da novi člen 7 Priloge 6 k Dodatnemu protokolu začne veljati prvi dan meseca, ki sledi dnevu, ko se pogodbenici uradno obvestita o zaključku postopkov, potrebnih za ta namen.

Hvaležen bi Vam bil, če bi me obvestili o prejemu tega pisma in potrdili, ali Vaša vlada soglaša z njegovo vsebino.

Sprejmite, gospod, izraze mojega najodličnejšega spoštovanja.

V imenu Sveta Evropskih skupnosti

PRILOGA

Novi člen 7 Priloge 6 k Dodatnemu protokolu, priloženemu Sporazumu o pridružitvi med Evropsko gospodarsko skupnostjo in Turčijo

"1. Če Turčija uporabi posebno izvozno dajatev na oljčno olje, razen rafiniranega oljčnega olja, ki se uvršča v podštevilko 15.07 A II Skupne carinske tarife, in če se ta posebna izvozna dajatev kaže v uvozni ceni, Skupnost sprejme vse potrebne ukrepe za zagotovitev:

(a) da je prelevman pri uvozu navedenega olja v Skupnost, ki je v celoti proizvedeno v Turčiji in prepeljano neposredno iz navedene države v Skupnost, prelevman, ki je izračunan v skladu s členom 13 Uredbe št. 136/66/EGS o vzpostavitvi skupne ureditve trga za olja in masti, in ki se uporablja pri uvozu, zmanjšan za 0,50 obračunske enote na 100 kilogramov;

(b) da je znesek prelevmana, izračunanega v skladu z (a), znižan za znesek, ki je enak znesku plačane posebne dajatve, ne presega pa 4,5 obračunskih enot na 100 kilogramov.

2. Če Turčija ne uporabi posebne dajatve iz odstavka 1, Skupnost sprejme vse potrebne ukrepe za zagotovitev, da je prelevman pri uvozu oljčnega olja v Skupnost, razen rafiniranega oljčnega olja, ki se uvršča v podštevilko 15.07 A II Skupne carinske tarife, prelevman, ki je izračunan v skladu s členom 13 Uredbe št. 136/66/EGS o vzpostavitvi skupne ureditve trga za olja in masti, in ki se uporablja pri uvozu, zmanjšan za 0,50 obračunske enote na 100 kilogramov.

3. Vsaka pogodbenica sprejme vse potrebne ukrepe za izvedbo odstavka 1 in, v primeru težav ali na zahtevo druge pogodbenice, priskrbi informacije, potrebne za ustrezno izvajanje dogovorov.

4. Posveti o izvajanju dogovorov, predvidenih s tem členom, lahko potekajo v Pridružitvenem svetu."

Bruselj, …

Spoštovani,

v vašem pismu z današnjim datumom ste mi ljubeznivo sporočili naslednje:

"V času pogajanj, ki so potekala 22. maja 1973, sta se pogodbenici Sporazuma o pridružitvi med Evropsko gospodarsko skupnostjo in Turčijo dogovorili, da besedilo, priloženo temu pismu, nadomesti besedilo iz člena 7 Priloge 6 k Dodatnemu protokolu, priloženemu k navedenemu sporazumu.

Dogovorjeno je bilo, da novi člen 7 Priloge 6 k Dodatnemu protokolu začne veljati prvi dan meseca, ki sledi dnevu, ko se pogodbenici uradno obvestita o zaključku postopkov, potrebnih za ta namen.

Hvaležen bi Vam bil, če bi me obvestili o prejemu tega pisma in potrdili, ali Vaša vlada soglaša z njegovo vsebino."

V čast mi je obvestiti Vas o prejemu vašega pisma in potrditi, da moja vlada soglaša z njegovo vsebino.

Sprejmite, gospodje, izraze mojega najodličnejšega spoštovanja.

V imenu predsednika Republike Turčije

--------------------------------------------------